แหล่งข่าวในพื้นที่ จ.บุรีรัมย์ อีกคนเปิดเผยว่า เวทีครั้งนี้ ต้องการให้พลังโนโหวต ในการเลือกตั้งครั้งที่ผ่านมา ที่มีมากกว่า 30,000 คะแนน ได้ออกมาแสดงพลังว่า รู้สึกอย่างไรคิดอย่างไรกับการบริหารบ้านเมืองของรัฐบาลรักษาการณ์ชุดนี้ และแม้จะหวาดหวั่นกับการสลายชุมชนของกลุ่มข้าราชการ และนักปกครองในพื้นที่ แต่อย่างไรก็ต้องการจัดเพื่อแสดงออกถึงพลังบริสุทธิ์ของประชาชน ที่แท้จริง ที่เคยถูกกดให้อยู่ภายใต้อำนาจการเมืองมานานแล้วด้านนายสมภพ บุนนาค ผู้ประสานงานเครือข่ายประชาชนขอนแก่นเพื่อประชาธิปไตย กล่าวว่า การจัดเวทีเครือข่ายพันธมิตรที่ จ.บุรีรัมย์ นั้นเป็นมติของการประชุมพันธมิตรที่จ.นครราชสีมา เมื่อวันที่ 3 ก.ย.ที่ผ่านมา ซึ่งหลังจากประชุมแล้วเห็นว่าภาคอีสานมีความจำเป็นต้องเคลื่อนไหวให้ข้อมูลข่าวสารมากขึ้น เนื่องจากสถานการณ์ขณะนี้เครือข่ายพันธมิตร ถูกเหมารวมว่าเมื่อมีพรก.เลือกตั้งแล้ว การชุมนุมกระทำไม่ได้ ซึ่งเป็นคนละเรื่องการพวกเราไม่ได้ชุมนุมเพื่อพรรคการเมืองใดการเมืองหนึ่งแต่เป็นการเรียกร้องประชาธิปไตยโดยการชุมนุมเพื่อแสดงความเห็นโดยสุจริตสามารถทำได้ตามมาตรา 44 เป็นการเคลื่อนไหวเพื่อความเป็นกลางทางการเมือง ที่ต้องการให้ประชาชนได้รับทราบข้อมูลข่าวสารที่เป็นจริงมากขึ้น เพราะที่ผ่านประชาชนถูกพรรคการเมืองบางพรรคใช้เป็นเครื่องมือโดยการใช้เงิน
ใครคือผู้ประสานงานเครือข่ายประชาชนขอนแก่นเพื่อประชาธิปไตย 
นายสมภพ บุนนาค